**OBRAZLOŽENJE FINANCIJSKOG PLANA ZA 2019. GODINU TE PROJEKCIJA ZA 2020. I 2021. GODINU**

**NAZIV KORISNIKA: OSNOVNA ŠKOLA JOSIPA LOVRETIĆA OTOK**

**SAŽETAK DJELOKRUGA RADA**: Osnovna škola Josipa Lovretića je ustanova za osnovno obrazovanje učenika. Ima 18 razrednih odjela i to 8 odjela razredne nastave i 10 odjela predmetne nastave. Školu pohađa ukupno 313 učenika. Rad škole odvija se u jednoj smjeni u petodnevnom radnom tjednu. U školi je zaposleno 52 djelatnika i 2 pomoćnika u nastavi. Škola obavlja javnu djelatnost sukladno Zakonu o odgoju i obrazovanju u osnovnoj i srednjoj školi. U školi se izvodi redovna, izborna, dodatna i dopunska nastava, te izvannastavne aktivnosti sukladno Nastavnom planu i programu, Godišnjem planu i programu rada škole, te Školskom kurikulumu za školsku 2018./2019. godinu. Prehrana za 201 učenika organizirana je u školskoj kuhinji, od toga 146 učenika uključeno je u projek školske prehrane pod nazivom Vrijeme užine III . Također je organiziran i prijevoz za 34 učenika koji stanuju na vrećoj udaljenosti od škole, autobusom poduzeća Polet d.o.o. Vinkovci.

|  |  |
| --- | --- |
| **1.NAZIV PROGRAMA** | **DECENTRALIZIRANA SREDSTVA ZA OSNOVNO ŠKOLSTVO** |
| **2. CILJEVI (što se programom želi postići)** | Redovitim planiranjem osigurati potrebne materijalne uvjete i opremljenost prostora u kojem borave djeca, ostvariti stručnu osposobljenost nastavnog osoblja kontinuiranim stručnim usavršavanjem(seminari, stručni skupovi, aktivi)a sve s ciljem što kvalitetnijeg obrazovanja te ostvarenja što boljeg uspjeha učenika kroz planirano trogodišnje razdoblje. Poticati učenike na izražavanje kreativnosti, talenata i sposobnosti kroz uključivanje u slobodne aktivnosti, natjecanja, prijave na literarne i likovne natječaje. Školske projekte, priredbe i manifestacije kako u školi tako i izvan nje. |
| **3. NAČIN OSTVARENJA CILJEVA (kako se nastoji realizirati program, tko je korisnik ili primatelj usluge)** | Program će se realizirati kroz redovnu djelatnost škole. Uzimajući u obzir nepovoljnu ekonomsku situaciju u kojoj se škola nalazi, škola će racionalnim trošenjem proračunskih sredstava održati vrijednosti u okviru planiranih a da se time ne dovede u pitanje održavanje redovne nastave, dodatne, dopunske, izvannastavnih aktivnosti a time i smanjenje razine znanja učenika. |
| **4.ZAKONSKE I DRUGE PODLOGE NA KOJIMA SE ZASNIVA PROGRAM** | Zakon o odgoju i obrazovanju u osnovnoj i srednjoj školi, Zakon o ustanovama, Odluka o kriterijima i mjerilima za utvrđivanje bilančnih prava za financiranje minimalnih financijskih standarda javnih potreba osnovnog školstva Vukovarsko-srijemske županije, Godišnji plan i program rada škole za šk. godinu 2017/2018. i 2018/2019. ,Školski kurikulum, Nastavne i izvannastavne aktivnosti, Plan nabave. |
| **5.POKAZATELJI REZULTATA NA KOJIMA SE ZASNIVAJU IZRAČUNI I OCJENE POTREBNIH SREDSTAVA ZA PROVOĐENJE PROGRAMA** | Sredstva za ovaj program planirana su u zadanim okvirima prema Odluci o kriterijima za financiranje tekućih izdataka Vukovarsko-srijemske županije. Pored ovih prihoda uzeti su u obziri i vlastiti prihodi od najma prostora (sportske dvorane), te prihodi po posebnim propisima (sufinanciranje prehrane učenika) kao i pomoći grada Otoka, i pomoći temeljem prijenosa EU sredstava.Kao polazište za izračun potrbnih sredstava uzet je ukupan broj učenika, razrednih odjela i mjesečna cijena po školi, kao i sredstva EU odobrena projektima PUN, Školske sheme 2017/2018. i 2018/2019. i osiguranje školske prehrane za djecu – projekt Vrijeme užine III. Uz ovako planirana sredstva moge se ostvariti zadovoljavajući rezultati |
| **6. RAZLOG ODSTUPANJA OD PROŠLOGODIŠNJIH PROJEKCIJA** | U odnosu na usvojene projekcije predhodne godine planirani iznosi smanjeni su u dijelu rashoda za plaće pomoćnika u nastavi zbog smanjenja broja pomoćnika, dok su rashodi za nefinancijsku imovinu povećani iz razloga što im je izvor financiranja preneseni viškovi iz ranijih godina. |
| **7. POKAZATELJI USPJEŠNOSTI** | Redovnim osiguravanjem potrebnih sredstava dobivamo na očuvanju kvalitete i učinkovitosti, odgoja i obrazovanja te razini kreativnosti i sposobnosti a samim tim i uspjeha učenika preko organiziranih slobodnih aktivnosti, izvannastavnih aktivnosti, dodatne i dopunske nastave, te natjecanja učenika kako na županijskoj tako i na državnoj razini. Kao pokazatelj uspješnosti uzima se u obzir sve veći broj učenika, sudionika na raznim natjecanjima, smotrama i kulturnim manifestacijama izvan škole. U školskoj godini 2017./2018. na županijskim, regionalnim i državnim natjecanjima te smotrama sudjelovalo je ukupno 60 učenika.  Najbolji rezultat postigli su učenici na sportskim natjecanjima osvojivši 1. mjesto na župaijskom i regionalnom natjecanju ŠSD-2017./2018. u krosu, zatim na županijskom natjecanju „Vjeronaučna olimpijada“, osvojivši također 1. mjesto (ekipno).  Iznimno uspješan rezultat postigli su učenici i na županijskom natjecanju iz matematike: u kategoriji učenika 7. razreda, osvojeno 5. mjesto, a u kategoriji učenika 8. razreda, osvojeno 4. mjesto.  Naši učenici su se uspješno predstavili i na Županijskoj smotri Lidrano u dramsko-scenskom izrazu, zatim na Gradskom natjecanju mladih Hrvatskog crvenog križa kao i na Županijskoj smotri učeničkih zadruga, gdje su članovi Učeničke zadruge „Kućar“po prvi puta izlagali svoje rukotvorine te osvojili 3. mjesto.  U Gradu Otok su također imali i nekoliko nastupa na kojima su učenici dostojno predstavili Školu – na Božićnom sajmu, a poseban doprinos u promicanju očuvanja tradicijske kulture i običaja dali su sudjelujući u kulturno-umjetničkom programu Dječjeg otočkog proljeća.  U školskoj godini 2017./2018. svi učenici su uspješno završili razred.  . |

KLASA:400-01/18-01/05

URBROJ: 2188-25-01-18-1

Otok, 21.12.2018.

Ravnateljica Predsjednica Školskog odbora

Marina Beuk Danijela Popović